
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  26 mai 2010               

PL-x  256/2010                     


AVIZ

asupra proiectului de Lege pentru instituirea sărbătoririi limbii tătare
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru instituirea sărbătoririi limbii tătare, trimis cu adresa PL-x 256 din 3 mai 2010 şi înregistrat cu nr. 31/405 din 5 mai 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din 26 aprilie 2010.
Proiectul de lege are ca obiect de reglementare instituirea sărbătorii limbii tătare, în scopul creării cadrului legal pentru a oferi, într-un mod instituţionalizat, posibilitatea ca şi reprezentanţii altor etnii să cunoască creaţiile în limba tătară. Prin acest proiect se are în vedere posibilitatea organizării în această zi a unor manifestări culturale, prezentări de cărţi, precum şi omagieri ale unor personalităţi din cadrul comunităţii tătare.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din 26 mai 2010.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ, nr.1300 din 12.11.2009. 

În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.

În raport de obiectul şi conţinutul reglementării,  proiectul de lege  face parte din categoria legilor ordinare.
                         PREŞEDINTE,                            SECRETAR,

                          Daniel BUDA                     Gabriel ANDRONACHE

